**Carinski zastupnici**

Poslove zastupanja mogu obavljati privredna društva ili preduzetnici koji ispunjavaju uslove (propisane Uredbom o uslovima za obavljanje poslova zastupanja pred carinskim organom) i imaju odobrenje za obavljanje tih poslova.

**Uslovi**

* Odobrenje za obavljanje poslova zastupanja daje se privrednom društvu odnosno preduzetniku koji ispunjava sljedeće uslove:
* ima sjedište, odnosno prebivalište na carinskom području Crne Gore;
* registrovan je za obavljanje poslova zastupanja;
* zapošljava najmanje jedno lice koje ima licencu za obavljanje poslova zastupanja;
* raspolaže poslovnim prostorom, u vlasništvu ili zakupu;
* raspolaže opremom, koja omogućava obavljanje poslova zastupanja (odgovarajući telefonski i telefaks priključak, računar sa potrebnom programskom podrškom i sl.).
* **Odobrenje za obavljanje poslova zastupanja izdaje Uprava carina**, na osnovu pisanog zahtjeva privrednog društva, odnosno preduzetnika, u roku od 15 dana od dana podnošenja urednog zahtjeva. Odobrenje se izdaje na obrascu "OOPZ" (koji je odštampan uz Uredbu i čini njen sastavni dio).
* Uz zahtjev se dostavljaju:
* izvod iz registra nadležnog organa da je podnosilac zahtjeva registrovan za obavljanje poslova zastupanja i da ima sjedište, odnosno prebivalište na carinskom području Crne Gore;
* spisak lica koja imaju licencu za obavljanje poslova zastupanja koja su od podnosioca zahtjeva ovlašćena za potpisivanje carinskih deklaracija, podnesenih od strane podnosioca zahtjeva za račun drugih lica;
* dokaz o zaposlenju (ugovor o radu) imaoca licence;
* dokaz o vlasništvu, odnosno o zakupu poslovnog prostora;
* spisak raspoložive računarske i telekomunikacione opreme, uključujući i prateću programsku podršku sa e-mail adresom i internet priključkom i ugovor o korišćenju telekomunikacionog priključka.
* **Uprava carina će oduzeti odobrenje za obavljanje poslova zastupanja:**
* ako je odobrenje izdato na osnovu netačnih informacija;
* ako carinski zastupnik prestane da ispunjava uslove propisane za davanje odobrenja;
* ako carinski zastupnik krši carinske i druge propise za čiju primjenu je nadležan carinski organ;
* ako je carinski zastupnik pravosnažno osuđen za krivično djelo povezano sa obavljanjem poslova zastupanja, kao i za drugo krivično djelo koje ga čini nepodobnim za obavljanje tih poslova;
* na zahtjev imaoca odobrenja;
* ako je nad carinskim zastupnikom započet stečajni postupak.
* Carinskom zastupniku, kome je oduzeto odobrenje, ne može se izdati novo odobrenje u roku od dvije godine od dana njegovog oduzimanja.

**Licenca**

**Uslovi za kvalifikacije**

* Licenca za obavljanje poslova zastupanja izdaje se po zahtjevu fizičkog lica koje:
* ima prebivalište na carinskom području Crne Gore;
* ima najmanje srednju stručnu spremu i najmanje dvije godine radnog iskustva na poslovima koji su u neposrednoj vezi sa poslovima otpremanja robe;
* ima položen stručni ispit za sticanje licence, osim ako nije u skladu sa ovom uredbom, oslobođen polaganja tog ispita;
* u periodu od dvije godine, koji neposredno prethodi podnošenju zahtjeva za izdavanje licence, nije kažnjavano za kaznena djela počinjena u obavljanju djelatnosti carinskog zastupnika ili drugih kaznenih djela zbog neplaćanja ili izbjegavanja plaćanja carine i drugih dažbina koje se plaćaju u carinskom postupku.
	+ Zahtjev za izdavanje licence podnosi se Upravi carina u pisanoj formi.
	+ Uz zahtjev se prilažu i:
* izvod iz registra nadležnog organa da podnosilac zahtjeva ima prebivalište na carinskom području Crne Gore;
* original ili ovjerena fotokopija diplome ili drugog dokumenta kojim se dokazuje da je podnosilac zahtjeva stekao odgovarajuću stručnu spremu;
	+ Licenca se izdaje u roku od 15 dana od dana podnošenja urednog zahtjeva.
	+ Licenca se izdaje na obrascu "LOPZ" (koji je odštampan uz Uredbu i čini njen sastavni dio).
	+ Licenca se izdaje na period od 5 godina i može se produziti na zahtjev imaoca licence.
	+ Zahtjev za produženje licence imalac licence mora podnijeti najkasnije 30 dana, prije isteka perioda na koji je licenca izdata.

**STRUČNI ISPIT ZA STICANJE LICENCE**

* Stručni ispit za sticanje licence sprovodi i organizuje **Uprava carina**.
* Stručni ispit za sticanje licence polaže se pred ispitnom komisijom koju imenuje Uprava carina.
* Troškovi polaganja stručnog ispita padaju na teret lica koje polaže ispit.
* Zahtjev za polaganje stručnog ispita za sticanje licence podnosi se Upravi carina.

Program za polaganje stručnog ispita obuhvata oblasti koje se odnose na:

* carinski sistem i postupak, posebno uz korišćenje carinskih isprava;
* osnove sistema poreskih propisa i njihove primjene u postupku carinjenja robe;
* poznavanje robe i carinske tarife;
* spoljnotrgovinski sistem i međunarodne carinske konvencije;
* osnove sanitarnih, fitosanitarnih, veterinarskih i drugih propisa koji se primjenjuju u postupku carinjenja robe.
* Kandidatu koji je položio stručni ispit izdaje se uvjerenje o položenom stručnom ispitu na obrascu "UPSI" (koji je odštampan uz Uredbu i čini njen sastavni dio).

**Naknade**

Za izdavanje odobrenja za obavljanje poslova zastupanja pred carinskim organom i administrativnim taksama (privrednim drustvima i preduzetnicima) 100,00€.

Za izdavanje licence za obavljanje poslova zastupanja pred carinskim organom i administrativnim taksama (fizickim licima) 20, 00€.

Za produzenje licence za obavljanje poslova zastupanja pred carinskim organom 10,00€.

**Nadležno tijelo i relevantni propisi**

Ministarstvo finansija

Stanka Dragojevića broj 2, Podgorica

natasa.vukeljic@mif.gov.me

Uprava carina

Oktobarske revolucije, broj 128, 81000 Podgorica

+382 20 442 000

kabinet.direktora@carina.gov.me

Uredba o uslovima za obavljanje poslova zastupanja pred carinskim organom (Sl. List CG, br. 50/09, 25/16 i 15/18)

**Dozvole**

Licencu za obavljanje poslova zastupanja fizičkom licu koje ispunjava uslove iz člana 8 Uredbe o uslovima za obavljanje poslova zastupanja pred carinskim organom izdaje **Uprava carina** u roku od petnaest dana, od dana podnošenja zahtjeva.

18.4.2024.